open-index/open-wikipedia-markdown huggingface dataset:
Zeljko Tomac

**Zeljko Tomac** (født 20. juni 1956 i Rijeka) er en kroatisk håndballtrener. Han er assistenttrener for Norges herrelandslag i håndball.

Tomac kom til Norge ca. 1986 og har trent Trondheimslagene Wing, Sjetne IL og Heimdal Håndballklubb, Bækkelagets Sportsklub (2000–2002), Kroatias kvinnelandslag og Norges U-landslag. Han har også vært ansatt i Norges Håndballforbund, region Midt-Norge som spillerutvikler. Han er far til håndballspillerne Marta Tomac og Teodora Tomac.

## Referanser
Danny Betancourt

**Danny Betancourt Chacón** (født 25. mai 1981 i Santiago de Cuba) er en cubansk baseballspiller som deltok i De olympiske leker i 2004 i Athen.

Betancourt ble olympisk mester i baseball under Sommer-OL 2004 i Athen. Han var med på det cubanske laget som vant turneringen foran Australia og Japan. Cuba vant over Australia med resultatet 6–2 i finalen.

## OL-medaljer
*  2004  Athen -  **Gull** i baseball  Cuba

## Referanser


## Eksterne lenker
*
Sandtorg (kommune)

**Sandtorg** var en norsk kommune. Sandtorg herred ble i 1926, i likhet med Skånland herred utskilt som egne kommuner fra Trondenes herred. Fra 1. januar 1964 ble Sandtorg kommune slått sammen med kommunene Trondenes og Harstad, og er i dag en del av Harstad kommune.

Administrasjonssentret i Sandtorg kommune var Harstad. Den gamle kommunen strakte seg fra byskillet til fylkesgrensen mot Nordland i sør. Arealet var 176,61 km². Befolkningstallet i kommunen økte fra 5388 i 1950 til 7398 i 1963. Herredet hadde 32 matrikkelgårder med en samlet skyld på 249 skyldmark.

En viktig politiker i nyere tid var Bjarne Berg-Sæther (1919–2009). Han var ordfører fra 1948 til kommunesammenslåingen i 1964, og ble også den første ordfører av den sterkt utvidede Harstad kommune. Berg-Sæther ble dermed også den siste ordfører i Sandtorg. I løpet av hans periode etter krigen kom båtfabrikker i drift på Rødskjær, lysløype ble bygget og bygda opplevde en befolkningsfordobling. I dag er Sandtorg i skifte fra landbruk, fiske og kjøttproduksjon til å bli et rent boligområde for bygdas beboere som for en stor del arbeider i Harstad.
Skyting under Sommer-OL 2008 – Trap menn

**Herrenes trap** fant sted den 9. og 10. august 2008 på Beijing Shooting Range Hall i Beijing.

## Kvalifisering

## Finale
Skyting under Sommer-OL 2008 – 25 m silhuettpistol menn

**Herrenes 25 m silhuettpistol** fant sted den 15. og 16. august 2008 på Beijing Shooting Range Hall i Beijing.

## Kvalifisering

}
|align="left"| Zhang Penghui
|align="left"| 
| 96 || 100 || 92 || 288 ||
|  ||  ||  ||  || **DQ**
|}

## Final
Skyting under Sommer-OL 2008 – Dobbel-trap menn

**Herrenes dobbel-trap** fant sted den 12. august 2008 på Beijing Shooting Range Hall i Beijing.

## Kvalifisering

## Finale
Lee Chang-woo

**Lee Chang-woo** (født 12. mai 1983) er en sørkoreansk håndballspiller. Han er målvakt og spilte på Sør-Koreas herrelandslag i håndball i Håndball-VM 2011.

## Eksterne lenker
*
Isaac Watts

**Isaac Watts** (født 17. juli 1674 i Southampton i England, død 25. november 1748 i Stoke Newington) var en engelsk salmedikter, *non-conformist* protestantisk pastor og forfatter. Han blir ofte omtalt som «engelsk salmediktnings far», og var den forfatteren med flest salmer i *[[The Church Hymn book]]* fra 1872, der han var representert med flere hundre av de totalt 1464 salmene. 

## Liv og virke
### Bakgrunn
Isaac Watts vokste opp som eldste sønn av ni barn av en protestantisk dissenter fra den etablerte anglikanske kirke. Hans bestefar, Thomas Watts, var kommandant i en krig i 1656 og døde i en eksplosjon ombort i et skip. Isaac Watts fikk en utmerket utdannelse på John Pinhornes gynmasium.

### Pastor, teolog
Fra han var 20 år gammel forfattet han salmer for en menighet i Southampton. I 1702 ble han pastor for en kongregationalistkirke i Mark Lane, men så seg av helsegrunner nødsaget til å oppgi stillingen i 1712. I 1728 tok han doktorgrad ved universitetet i Edinburgh.

Isaac Watts utviklet et dispensasjonalistisk skjema for frelseshistorien. Epokeinndelingen hans var Uskyld, adamittisk (etter syndefallet), noahittisk, abrahamittisk, mosaisk og kriselig.

Watts' bok *The Improvement of the Mind* (1741) rettet seg mot lesere som ville utvide sine kunnskaper og åndelige evner selvstendig. Han la i boken stor vekt på at viten ikke bare tilflyte mennesker ved passiv formidling, men at man må engasjere seg aktivt i å søke den. Watts anbefalte blant annet at man gjorde seg personlige notater og utviklet dem til artikler, tok notater under foredrag, og aktivt søkte meningsutvekslinger med likesinnede. Denne boken var an avgjørende betysning for den engelske eksperimentalfysiker Michael Faradays personlige utvikling.

### Salmer
I *[[The English Hymnal with Tunes 1933]]* (EHT 1933) er Watts representert med 10 salmer. Han var representert i danske *[[Psalmebog (1912)|Psalmebog]]* fra 1912 og i den svenske *[[1986 års psalmbok]]* med originalteksten til fire verk (nr 16, 145, 195 og 636). I *[[Norsk Salmebok (1985)|Norsk Salmebok]]* og *[[Norsk salmebok 2013]]*  har han med tre salmer. I den svenske *[[Frälsningsarméns sångbok 1990]]* (FA) er det med to salmer som ikke er med i Svenska kyrkans salmebok, og *[[Svenska Missionsförbundets sångbok 1920]]* (SMF1920) har med sju salmer.

## Litteratur
*Anne Kristin Aasmundtveit, *Biografisk leksikon til Norsk Salmebok og Norsk Koralbok*, Verbum Forlag, Oslo, 1995. ISBN 82-543-0573-0, s. 68

## Referanser


## Eksterne lenker
* Engelsk Wikisource har flere originaltekster av Watts
* Isaac Watts hos Project Gutenberg
Skyting under Sommer-OL 2008 – Skeet kvinner

**Kvinnenes skeet** fant sted den 14. august 2008 på Beijing Shooting Range Hall i Beijing.

## Kvalifisering

## Finale
Sørumsand Idrettsforening

**Sørumsand Idrettsforening** (stiftet 21. november 1917) er en idrettsforening fra Sørumsand i Sørum. Idrettsforeningen har om lag 1150 medlemmer innen idrettene fotball, håndball, bueskyting, langrenn og all-idrett.

Sørumsands seniorlag i fotball spiller til daglig i 4. divisjon.

## Tabell

## Tidligere spillere
* Svein Inge Haagenrud (tidligere keeper i Tippeligaen)

## Eksterne lenker
* 
* Sørumsand Idrettspark - Nordic Stadiums
August Böckh

**Philipp August Böckh** (1785&ndash;1867) var en tysk banebrytende klassisk filolog og arkeolog. Han var far til Richard Böckh.

Böckh ble i 1807 professor i Heidelberg og forflyttet seg i 1811 til det nydannede universitetet i Berlin. I de 56 årene han arbeidet der ble generasjoner av framstående filologer utdannet av hans skole. I tillegg var han også som den første sekretæren vet den nye vitenskapsakademiet i Berlin lenge den fremste lederen av denne institusjon. Betegnende for hans arbeid er utvidelsen av den klassiske filologiens begreper til å være en organisk sammenhengende vitenskapelig reproduksjon av den klassiske forntidens kultur i alle dets vesentlige retninger i motsetning til den eldre, noen ganger kalt *hermannske*, skolen, hvor filologien hovedsakelig hadde å sysselsette seg med den språklige formen.

Han utga en rekke viktige arbeider innen den klassiske filologiens område. De fremste blant disse er følgende: det store opplaget av Pindaros ("Pindari opera quse supersunt", 1811-22), epokegjørende blant annet ved grundig utredning av de pindariske versmålene som var vanskelig å bestemme, *Die Staatshaushaltung der Athener* (1817, nye opplag i 1851 og 1886), *Metrologische Untersuchungen über Gewichte, Münzfüße und Maße des Alterthums* (1838), *Urkunden über das Seewesen des attischen Staats* (1840) og *Corpus inscriptionum atticarum* (1828-62, siden fortsatt av Franz, Kirchhoff m.fl.). Hans ekstrem mange *Kleinere Schriften* (små skrifter) ble utgitt av Ascherson m.fl. (1858–74) og hans *Encyclopädie und Methodologie der philologischen Wissenschaften* av Bratuscheck (1877, andre opplag i 1886). Böckh medvirket også til utgivelsen av Fredrik den stores skrifter.

## Priser (utvalg)
* 1842 – Pour le Mérite für Wissenschaften und Künste

## Referanser


## Eksterne lenker
* Denne artikkel er helt eller delvis basert på materiale fra Nordisk familjebok, Böckh, August, 1904–1926.
Mytteri (album)

***Mytteri*** er et musikkalbum med 3 Busserulls, utgitt i 1979.

## Sporliste

# «Mytteri – myttera»
# «Reke-Hans»
# «Dei saliges kvarter»
# «Alt e kultur»
# «Dei seie me e løgne»
# «Aldri på en søndag»
# «Pakketur te Spanien»
# «Kalle malink»
# «Eg og Johannes»
# «Slepp oss te»
# «Sjømannsvals»
# «Sjallabais»

## Eksterne lenker
*
Forsvarets skredfareskala

Nåværende utgave av **Forsvarets skredfareskala** ble innført i 2008, og ble utviklet av Forsvarets Vinterskole. Den er basert på den europeiske fem-trinns skredfareskalaensom også brukes i sivile alpinanlegg. Den viktigste forskjellen mellom den militære og sivile skalaen er tillegget av en kolonne på venstre side av tabellen. Innholdet i denne kolonnen regulerer hva som er tillatt av ferdsel og bivuakkering i sone 1 og 2 på militære skredkart.

## Soner på skredkart
Sone 1: Skravert med mørk rosa farge. Terreng som er brattere enn 30 grader. I disse områdene vil snøskred kunne løses ut.
Sone 2: Skravert med en lys rosa farge. Snøskred som løsner i sone 1 kunne nå ut i hele denne sonen.

På skredkartene er sonene beregnet ut fra en terrengmodell som viser hvor bratt det er. Dette er dermed en teoretisk beregning. Unøyaktigheter i høydedatasettene gjør at dette må betraktes som veiledende, da skraveringene på kartet ikke gir noen garanti for at det vil gå skred her, eller at det ikke kan gå skred andre steder. Det er derfor viktig at de som skal ferdes i fjellet gjør egne, kvalifiserte vurderinger, og at ruter planlegges ut fra dette. Det finnes flere muligheter for kurs i skredfarevurdering utenfor Forsvaret.

## Forsvarets skredfareskala

¤ Terrenghelning: Moderat bratt terreng 40 °
¤¤ Tilleggsbelastning:	Stor tilleggsbelastning = gruppe av skiløpere, snøscootere e.l; Liten tilleggsbelastning = Én skiløper e.l

## Se også
* Forsvarets vinterskole
* Snøskred

## Referanser


## Eksterne lenker
* Forsvarets Vinterskole
* Skrednett
* NGIs snøskredside
Pål Lønseth

**Pål Kulø Lønseth** (født 1970) er sjef for Økokrim og en norsk jurist og tidligere politiker (Arbeiderpartiet). 

## Bakgrunn og virke
Lønseth er utdannet cand.jur. fra Universitetet i Bergen, og har vært blant annet dommerfullmektig ved Asker og Bærum herredsrett 2000–2001, statsadvokat ved Oslo statsadvokatembeter 2001–2005, juridisk rådgiver for FN i Afghanistan 2005–2006 samt statsadvokat ved Det nasjonale statsadvokatembetet for bekjempelse av organisert og annen alvorlig kriminalitet 2006–2009, hvor han blant annet var aktor i saken mot Erik Fallo. 

Han var statssekretær for justis- og beredskapsminister Grete Faremo fra 2009 til regjeringsskiftet etter stortingsvalget i 2013. I 2013 ble han partner og leder for granskningsenheten i PricewaterhouseCoopers i Norge.

I juni 2020 ble han utnevnt til sjef for Økokrim.

## Referanser


## Eksterne lenker
*  regjeringen.no Statssekretær Pål K. Lønseth
Nathaniel Parker

**Nathaniel Parker** (født 1962) er en engelsk skuespiller, kjent for å framstille politiinspektør Thomas «Tommy» Lynley i BBCs krimdramaserie *[[Inspektør Lynley]]*.

## Liv og virke
### Personlig liv
Parker ble født i London som sønn av forretningsmannen Peter Parker og forfatteren Jillian Parker. Han tok utdannelse ved Fox Primary School, Colet Court og Leighton Park School i Reading. Hans bror er filmregissøren Oliver Parker. En annen bror, Alan Parker, er formann i Brunswick Group Ltd. Parker er gift med skuespilleren Anna Patrick, og de bor i London med sine to døtre, Raphaella (født 1998) og Angelica (født 1996).

### Skuespiller
Parker ble med i National Youth Theatre, og etter å ha trent med London Academy of Music and Dramatic Art, ble han medlem av Royal Shakespeare Company. Han portretterte Bassanio i Peter Halls produksjon fra 1989 *The Merchant of Venice* (*[[Kjøpmannen i Venedig]]*) i både London som på Broadway sammen med Dustin Hoffman. I 1997 portretterte Parker den bibelske kong David av Israel som voksen for TV-filmen om Davids liv. I 2000 spilte han Bob i Rupert Goolds *West End revival of David Mamet's Speed-the-Plow*. «Med hans utvungne, tøffe opptreden og overbevisning bar Parker i det vesentlige kvelden,» skrev John Thaxter i *The Stage* den 6. juli 2000.

I Radio Times' intervju i 2007 uttalte Parker at hans første store sjanse på fjernsyn kom i 1988 da han spilte en episode av *Battle of France* for ITVs drama i seks deler av *[[Piece of Cake]]*. Andre tidlige roller var blant annet å spille Wilfred Owen i Derek Jarmans *War Requiem*, en filmtilpasning fra 1989 av Benjamin Brittens *War Requiem* og med Laurence Olivier som en eldre soldat i hans siste TV-rolle før sin død, og å spille Edward Rochester i John Duigans filmtilpasning av Jean Rhys' *Wide Sargasso Sea* (1993).

Parker etablerte sitt omdømme ved å spille i en rekke kostymedramaer for TV, blant annet som Martin Jordan i TV-produksjon av Joanna Trollopes *A Village Affair* (1995), som Gabriel Oak i ITVs produksjon av *Far From the Madding Crowd* (1997), som Martin Tanley i komediefilmen *Beverly Hills Ninja* (1997), som Rawdon Crawley i en BBC-versjon av *Vanity Fair* (1998), og mest kjent som Harold Skimpole i BBC1s dramatisering av *Bleak House* (2005).

Fra 2001 og fram til 2007 spilte Parker rollen som inspektør Lynley i den langvarige thrillerserien for BBC1, *Inspector Lynley Mysteries*, og med skuespiller Sharon Small som sin partner Barbara Havers. Han framstilte Edward Gracey i Disneys filmadopsjon fra 2003 av *The Haunted Mansion*, og som Albert Speer BBC-produksjonen *Nuremberg: Nazis on Trial* (2006) og som Dunstan Thorne fantasyfilmen *Stardust* (2007). Parker hadde også en kortvarig rolle i *St Trinian's* som ble regissert av hans bror Oliver.

Parker har vært stemmeskuespiller og har lest inn lydbøker, blant annet Eoin Colfers *Artemis Fowl*-serie for barn.

## Referanser


## Eksterne lenker
* Nathaniel Parker Official Homepage
*
Karl August Böttiger

**Karl August Böttiger** (født 8. juni 1760 i Reichenbach im Vogtland, død 17. november 1835 i Dresden) var en tysk arkeolog og sakprosaforfatter og far til Karl Wilhelm Böttiger. 

Böttiger, som mot slutten av sitt liv, ble overinspektør ved oldtidssamlingene i Sachsen, var rektor ved gymnaset i Weimar 1791&ndash;1804 og kom i denne tiden i nær kontakt med Christoph Martin Wieland, Johann Wolfgang von Goethe og Friedrich Schiller. 

Böttiger var en meget belest og allsidig sakprosaforfatter. Blant hans arbeider kan nevnes *Sabina, oder morgenscenen im putzzimmer einer reichen römerin* (1803; 3. opplag 1878), *Amalthea, oder museum der kunstmythologie und bildenden alterthumskunde* (3 bind, 1821-1825) og skriftene om antikkens teatervesen blant *Kleine schriften archäologischen und antiquarischen inhalts* (3 bind,
1837-1838).

## Referanser


## Eksterne lenker
* Denne artikkelen er helt eller delvis basert på materiale fra Nordisk familjebok, Böttiger, 1. Karl August, 1904–1926.
Smal kveldvikler

**Smal kveldvikler**  (*Epinotia crenana*) er en sommerfugl i gruppen av viklere (Tortricidae).

## Utseende
En middelsstor (vingespenn 13-16 millimeter), spraglete vikler med forholdsvis smale vinger. Arten virker noe "rufsete". Forvingen er forholdsvis mørkt brune eller grå, på avstand virker arten ganske mørk. Som hos mange andre arter i slekten *[[Epinotia]]* er fargetegningene ganske variable. Smal kveldvikler har vanligvis mer eller mindre tydelige, lyse flekker ved bakkanten av forvingen.

## Levevis
Denne arten finnes i myrlendt terreng på heier, der larvene utvikler seg på ulike viere (*Salix* spp.). De voksne viklerne flyr fra august til oktober, før de overvintrer og flyr igjen tidlig på våren.

## Utbredelse
Arten er utbredt i Mellom- og Nord-Europa og finnes også i det nordlige Asia og i Nord-Amerika.
I Norge finnes den over hele landet.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae
******* slekten *[[Epinotia]]* Hübner, 1825
******** **smal kveldvikler**, *Epinotia crenana* (Hübner, 1799)

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/e/epinotia_crenana.html
* *Epinotia crenana* på UK Moths: https://web.archive.org/web/20111016182621/http://ukmoths.org.uk/show.php?bf=1149
* Fauna Europaea, utbredelsesdatabase for europeiske dyr: http://www.faunaeur.org/full_results.php?id=364510

## Eksterne lenker
* 
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
William Torres Mejía

**William Alexander Torres Mejía** (født 22. februar 1975) er en salvadoransk fotballdommer. Han er egentlig utdannet veterinær, men har vært FIFA-dommer siden 2006. Han var assistentdommer under VM i fotball 2010, og skal også assistere under VM i 2014.

## Eksterne lenker
* FIFA-profil
Scandinavium

**Scandinavium** er en innendørsarena i Göteborg som ble innviet 18. mai 1971 og bygget ut 1991. Tilskuerkapasiteten er 12&nbsp;044 personer ved sportsarrangement og ca. 14&nbsp;000 personer ved konserter. Tilskuerrekorden har Whitney Houston fra 29. mai 1988 da 14&nbsp;606 personer var til stede. Sportsrekorden ved ishockey er 13&nbsp;963. Det svenske ishockeylaget Frölunda HC har Scandinavium som sin hjemmebane. 

Det var etter arkitekt *Poul Hultbergs* tegninger at *Kärrholms konstruktionskontor* konstruerte anlegget.

Scandinavium ligger sentralt i Göteborg på Skånegatan, eller byens underholdningsområde, som lokalpolitikerne gjerne kaller gata. I nærheten finnes Ullevi, Svenska Mässan, Filmstaden Bergakungen, Universeum, Världskulturmuseet og Liseberg.

Siden arenaen ble bygd i 1971 har den hatt samme oransje farge, men sommeren 2006 ble arenaen pusset opp, blant annet ved at fasaden ble malt sølvgrå. Ved hjelp av lyskastere kan bygningen nå lyses opp i ulike farger mot den nye fasaden.

Inne i arenaen finnes det mange restauranter og andre forretninger.

Melodifestivalens del-konkurranser har vært arrangert i Scandinavium flere ganger de siste årene (2003–2010). Dessuten sto Scandinavium som vertskap for Eurovision Song Contest 1985 da Bobbysocks og Norge for første gang vant den internasjonale finalen. I januar 2011 var den som en av flere arenaer vertskap for herrenes Håndball-VM.

Det store årlige arrangementet er Göteborg Horse Show som er arrangert siden 1978.

Scandinavium hadde totalt 742&nbsp;563 besøkende i 2005 og 679&nbsp;824 i 2004.

## Framtid
Scandinavium vil bli bygget om til EM i friidrett innendørs 2013 og det vurderes tre alternative løsninger:
* 1) Nytt tak på Scandinavium som blir sterkere enn dagens normer, som heller ikke vil begrense kommende arrangement.
* 2) Modernisering av Scandinavium med en økt publikumskapasitet til 14 000 – 16 500. Brattere publikumsplasser og større arenagulv som skal gi rundbaner til innendørs-EM. Da blir det også muligheter for nye losjer, konferanserom og økt restaurantkapasitet.
* 3) En helt ny multiarena for å styrke varemerket til byen som også oppfyller de internasjonale tilskuerkravene på 18 000 – 20 000 tilskuere. Scandinavium kan benyttes under et anleggsarbeid.

## Referanser


## Eksterne lenker
* Scandinavium
Mala Wang-Naveen

**Mala Wang-Naveen** (født 1976) er en norsk forfatter og kommunikasjonssjef i SINTEF Digital. Hun arbeidet tidligere som anmelder og kommentator i *[[Aftenposten]]*.

## Karriere
Mala Wang-Naveen begynte som kommunikasjonsrådiver i 2016. Før det var hun journalist i Aftenposten. I 2010 debuterte Wang-Naveen som romanforfatter med *Desiland* på Aschehoug Forlag. Romanens hovedpersoner er den norsk-indiske familien Mehta og handlingen er lagt til Stovner og Grønland i Oslo og Mumbai i India. Hun har tidligere også bidratt på tekstantologiene «Svart på hvitt» og «Rosa prosa». I mars 2013 utga hun boken *Den globale baby*, som handler om surrogatmødre i India. Anne Holt kalte boka "Et absolutt must read for alle surrogatimotstandere. Og tilhengere. Og for dem som ikke vet hva de skal mene."

På bloggen desiland.no skriver om Mala Wang-Naveens bokprosjekter. I mai 2022 kommer det en ny bokutgivelse.  

## Bakgrunn
Mala Wang-Naveen, som selv har indisk opphav, vokste opp på Stovner nord i Groruddalen og gikk på Rommen skole. Hun har en master i litteraturformidling, og mellomfag i medievitenskap. 

Hennes ti år yngre søster Neha Naveen (f. 1986) er representert i Amnesty Internationals antologi *Akkurat nå* med en novelle.

## Referanser


## Eksterne lenker
* Mala Wang-Naveen offisielle hjemmeside
Gudbrandsdalsbanen

**Gudbrandsdalsbanen** er en noe uoffisiell og litt vag betegnelse på jernbanen gjennom Gudbrandsdalen. Noen ganger regnes Gudbrandsdalsbanen helt fra Hamar til Dombås, andre ganger bare til Otta. 

Strekningen Hamar&ndash;Otta ble vedtatt 8. juli 1890 og åpnet for vanlig drift i to etapper: Til Tretten 15. november 1894, til Otta 2. november 1896 (lengde 171 km fra Hamar til Otta) og forlenget til Dombås 6. desember 1913 (46 km) etter vedtak i Stortinget juli 1907. Den var anlagt med normalspor. Strekningen fikk elektrisk drift i 1968. Administrativt ble denne banestrekningen slått sammen med den eldre Hedemarksbanen (Eidsvoll&ndash;Hamar) til Eidsvoll&ndash;Ottabanen, som da utgjorde en sammenhengende normalsporet statsbane fra Eidsvoll og Hovedbanen (som den gang var en privatbane) nordover mot Møre og Romsdal. Trøndelag hadde allerede sin jernbaneforbindelse med Østlandet gjennom Rørosbanen (smalsporet inntil 1941), så Gudbrandsdalsbanen var først og fremst tenkt som forbindelsen mot Møre og Romsdal. På slutten av 1800-tallet ble forlengelse av Gudbrandsdalsbanen til Veblungsnes i Romsdal eller helt til Ålesund vurdert. I politiske debatter omkring 1900 var det krav om å forlenge Gudbrandsdalsbanen både til Romsdalsfjorden og til Støren. Fra Dombås bygget man også Raumabanen til Åndalsnes (ferdig 1924) som ledd i denne planen. I stedet kom Dovrebanen (Dombås-Støren) i 1921, slik at Gudbrandsdalsbanen fra 1921 ble hovedforbindelsen mellom Oslo og Trondheim. I Gausdal ble det fra slutten av 1800-tallet arbeidet for å anlegge jernbane i dalen med tilknytning til Gudbrandsdalsbanen ved Fåberg eller ved Lillehammer. Anlegg av jernbane Gjøvik-Lillehammer med tilknytning til Gudbrandsdalsbanen ble utredet på den tiden.

Arkitekten Paul Due leverte tegninger til så godt som samtlige bygninger på strekningen Hamar&ndash;Otta, mens Arnstein Arneberg vant arkitektkonkurransen om Otta&ndash;Dombåsbanen. Bortsett fra stasjonsbygningen på Dombås står samtlige av Arnebergs stasjonsbygninger fortsatt og henimot uendret, mens Dues bygninger lenger ned i dalen har vært gjenstand for tildels kraftige ombygginger (f.eks. Hundorp og Otta) eller revet (Veldre, Hunder m.fl.). Noen av bygningene er imidlertid forsøkt tilbakeført i retning av opprinnelig utseende, for eksempel Tretten stasjon.

Gudbrandsdalsbanen inngår i dag i det Bane NOR betegner Dovrebanen, som omfatter hele strekningen fra Eidsvoll til Trondheim via Dombås. Dovrebanen var opprinnelig navnet kun på strekningen mellom Dombås og Støren.

Med Gudbrandsdalsbanen hadde turister via Otta stasjon forbindelse til turistveiene til Stryn og Geiranger. På midten av 1800-tallet ble Losna en periode trafikkert av dampbåten «Dalegudbrand». Da Gudbrandsdalsbanen åpnet til Tretten ble trafikken i 1894 tatt opp igjen (mellom Tretten og Elstad ovenfor Fåvang) med dampbåten «Prøven» som korresponderte med toget. I 1896 da banen åpnet til Otta ble «Prøven» fraktet til Mjøsa og satt i rutefart der.

## Referanser


## Litteratur
*
Laumann

**Laumann:** kan referere til:
* Ingunn Jofrid Laumann (f. 1952), en norsk politiker og ordfører
* Lars Laumann (f. 1975, Brønnøysund i Nordland), en norsk kunstner
* Martin Laumann Ylven (f. 1988, Oslo), en norsk profesjonell ishockeyspiller
* En byoriginal fra Kristiansand (se også Lauritz E.L. Reymert under Reymert (slekt)
Husqvarna Garden

**Husqvarna Garden** er en innendørs ishockey- og håndballbane i Jönköping, Sverige. Hallen er hjemmebane for HV71.

Banen, som ligger i Jönköpings Rosenlund-distrikt, ble bygget mellom 17. september 1999 og september 2000. Den ble bygget på samme sted som den gamle Rosenlundshallen samtidig som HV71 fortsatt spilte sine sesongskamper der.

## Referanser
Akselavstand

**Akselavstand** er avstanden mellom akselene (rotasjonssenteret i hjulene) på et kjøretøy. Et eksempel er avstanden mellom for- og bakhjulene på en bil (se bilde til høyre).

En kortere akselavstand gir bilen en større manøvreringsevne mens en lengre akselavstand gir bilen bedre retningsstabilitet. Her vil imidlertid distribusjonen av masse og tregheten spille en stor rolle.

## Se også
* Sporbredde
Kokstein

**Kokstein** er betegnelsen på løse stein som finnes i forhistorisk kontekst, og som bærer preg av å ha vært utsatt for kraftig oppvarming.

Bruk av stein for å magasinere varme er et fenomen som kjennes fra hele verden. I Norden finnes kokstein enkeltvis eller i konsentrasjoner på boplasser, fra tidlig steinalder til opp i middelalderen. Funn av kokstein i dyrket mark kan være en indikator på at det ligger gamle kulturspor under pløyelaget.

Kokstein kan brukes til å tilberede mat i kokegroper. Da fordeles rødglødende stein i bunnen av gropa, maten pakkes inn og legges oppå, og et nytt lag med kokstein legges oppå før gropa forsegles med torv. Ellers kan steinen slippes oppi en beholder med væske som skal varmes. Keramikkar, men også kar av brennbart materiale, som trebutter og skinnsekker, kan brukes. Kokstein kan også være stein brukt til oppvarming av hus, for eksempel badstuer. 

## Referanser
Wearside Football League

**Wearside Football League** er en non-league fotball-konkurranse basert i England. Den består av en enkelt divisjon, som sitter på trinn 7 (eller nivå 11) av National League System. Under 2010-2011 sesongen, var det 20 klubber som konkurrerer i ligaen. 

Til tross for navnet, dekker forbundet et langt større område enn bare Wearside, for 2009-10 sesongen inkluderte den klubber fra så langt sør som North Yorkshire, og fra så langt vest som Cumbria-området. Ligaen driver også tre cup konkurranser: The Monkwearmouth Charity Cup og Charity Cup, som begge har vært omstridte helt siden 1890-tallet, og i tillegg har de The League Challenge Cup, som for alvor ble etablert på 1930-tallet.
Isthmian League Division One South

**Isthmian League Division One South** er en avdeling av Isthmian League. Den ligger på det åttende nivået innen fotball-systemet i England. Den går parallelt med Isthmian League Division One North. Dens vinnere og play-off vinnerne blir forfremmet til Isthmian League Premier Division. 

Denne avdeling blir hovedsponset av Ryman, og er derfor offisielt kjent under navnet Ryman League Division One South. En tidligere Division One South eksisterte i to sesonger fra 2002 til 2004. Divisjonen ble dannet av en sammenslåing av The Isthmian League First Division og Isthmian League Second Division på slutten av 2001-2002 sesongen, og tanken bak denne sammenslåingen var å redusere den lange reiseavstanden for lagspillerne som spilte i den isthmiske ligaen.
Fleetwood Town FC

**Fleetwood Town FC** er en engelsk fotballklubb, basert i Fleetwood i Lancashire. Klubben spiller sine hjemmekamper på Highbury Stadium i hjembyen Fleetwood.

## Historie
Den nåværende klubben ble offisielt etablert i 1997, men i to tidligere inkarnasjoner, går klubbens historie tilbake til 1908. De vant Northern Premier League Cup i 1971. Klubben ble re-etablert i 1977 som Fleetwood Town FC, med mange av det opprinnelige spillerne fremdeles på laget. Opprinnelig ble laget plassert i Division One i Cheshire League, før ble de i 1982 ble flyttet til North West Counties League Division Two, og deretter rykket frem til førstedivisjon i 1984. De nådde finalen i FA Vase i 1985 der de tapte 3-1 for Halesowen Town FC foran et publikum på 16 000 på Wembley Stadion. 

Laget gikk gjennom en re-etablering i 1997 og skiftet dermed navn til *Fleetwood Wanderers*, og klubben ble plassert tilbake i Division Two i North West Counties Football League (nå på den tiende nivået i det engelske ligasystemet), og etter en sponsoravtale så ble klubbens navn umiddelbart endret til *Fleetwood Freeport FC*. Klubben ble forfremmet til førstedivisjon i 1999 og omdøpt til Fleetwood Town FC i 2002. Tony Greenwood ble ansatt som manager i 2003, og snart etterpå, tok Andy Pilley over som styreleder. 

I 2006/2007-sesongen vant Fleetwood Town UniBond League Challenge Cup, da de slo Matlock Town FC 1-0 den 16. april 2007. De gikk glipp av play-offs for Northern Premier League Premier Division med fem poeng, etter å ha vært to poeng bak play-offs med to kamper igjen å spille bare for å tape de to siste kampene av sesongen. De avsluttet denne sesongen på en 8.-plass med til sammen 67 poeng. I 2010/2011-sesongen spilte klubben i Conference National etter deres seier over motstanderen Alfreton Town FC i Blue Square North Play-off finalen, som ble avholdt den 9. mai 2010. Dette ble klubbens fjerde opprykk i løpet av seks sesonger.

Klubben endte på en 4.-plass sesongen 2013/2014. Det ga dem muligheten til å spille om den siste opprykksplassen til League 1, som er nivå tre i England. Over to kamper vant de 1-0 over York City etter å ha seiret på bortebane. Dermed fikk de muligheten til å spille på ærverdige Wembley Stadium om den siste plassen. Kampen vant de 1-0 foran 14 007 tilskuere mot Burton Albion, og opprykket var i boks.

## Spillerstall
Oppdatert 30. september 2024.

### Utlånte spillere

## Referanser


## Eksterne lenker
*
5 loddrett

***5 loddrett*** er en norsk filmkomedie fra 1959 med regi og manus av
Nils-Reinhardt Christensen etter en idé av Lillebil Kjellén.

Filmen ble innspilt i filmstudioene på Jar.

## Handling
Knut Jespersen (spilt av Henki Kolstad) er sjef for et plateselskap. Han vil være herre på by'n, og en kveld møter han den forføreriske nattklubbsangerinnen Anita Daae (Ingerid Vardund). Kona Randi (Nanna Stenersen) søker råd hos arkitekten Hans Falkenberg (Knut M. Hansson), og for å vinne mannen tilbake bestemmer hun seg for å forandre seg.

## Rolleliste
* Henki Kolstad – *Knut Jespersen, sjef for et plateselskap*
* Nanna Stenersen – *Randi Jespersen, Knuts kone*
* Ingerid Vardund – *nattklubbsangerinnen Anita Daae*
* Carsten Winger – *Åge Møller, butikksjef i A/S Grammofon*
* Tore Foss – *oberst Falkenberg*
* Knut M. Hansson – *arkitekt Hans Falkenberg*
* Joachim Holst-Jensen – *Backer, adm.dir. i A/S Grammofon*
* Jon Heggedal – *Odd Jespersen, Knuts og Randis sønn*
* Trulte Heide Steen – *Mette Jespersen, Knuts og Randis eldste datter*
* Elisabeth Hald – *Tullemor Jespersen, Knuts og Randis yngste datter*
* Ingrid Øvre Wiik – *frøken Lyng, kassadame*
* Øivind Bergh – dirigent
* Odd Borg – *Åkerbø, sanger*
* Sverre Wilberg – *Hovmester*
* Frithjof Fearnley – *Pidden*
* Per Skift – *Jens*
* Ulf Wengård – *rockesanger*
* Egil Åsman – *rockesanger*
* Egil Lorck – *sint kunde*
* Kari Simonsen – *ung sangerinne, i studio for å prøvesynge*
* Helge Reiss – *selger*
* Liv Uchermann Selmer – *tjenestepike*
* Ingeborg Cook – *ambisiøs mor*

## Annet
I scenen der Anita Daae møter Knut Jespersen for første gang bar Ingerid Vardund et kostyme laget av den norske motedesigneren William Jensen. Sverre Wilberg fikk sin debut på filmlerretet i denne filmen. Rollene som de to eldste barna i Jespersen-familien ble spilt av Trulte Heide Steen og Jon Heggedal, som begge var teaterskoleelever da filmen ble spilt inn.

## Mottakelse
__NOTOC__
Etter premieren på Saga kino fikk filmen terningkast fire av en av anmelderne. I vurderingen fant anmelderen temaet (hustru over oppvaskbaljen og ungestrevet) litt avleggs: «...Det er vel ellers et problem som kommer til å forsvinne med neste generasjon når for alvor våre styrendes velferdspolitikk har drevet samtlige ektehustruer ut i arbeidslivet.»
Da filmen ble sendt på NRK fjernsyn i 1974 trakk man paralleller til filmen *[[Støv på hjernen]]*, som også var fra 1959.

## Referanser


## Eksterne lenker
*
Sociedad Deportiva Flamengo

**Sociedad Deportiva Flamengo** er et ecuadoriansk fotballag fra Latacunga i Cotopaxi-provinsen.

De konkurrerer i Segunda Kategoria. Laget ble etablert i 1923. Klubben fant inspirasjon til navn og farger fra Clube de Regatas do Flamengo, i Rio de Janeiro, Brasil. Flamengo spiller sine hjemmekamper på Estadio La Cocha. Dette stadionet har en maksimal kapasitet på 15&nbsp;000 tilskuere.
Ketil Knudsen

**Ketil Knudsen** (født 9. mars 1948 i Oslo) er en norsk amatørnaturfotograf, bosatt i Oslo. Knudsen er utdannet siviløkonom fra Norges Handelshøyskole og har jobbet med økonomi i det daglige, men har hatt fotografering som hobby siden tidlig på 1960-tallet. Han tok sitt første kurs i naturfotografering på høsten i 1965. Knudsen er medlem av foreningen Norske Naturfotografer og tilknyttet bildebyrået Samfoto. 

Som naturfotograf er han spesielt kjent for sine fuglebilder, bilder som ved flere anledninger har blitt publisert i ulike bøker og magasiner. Knudsen er blant annet bredt representert i det 17 bind store internasjonale referanseverket i ornitologi, «Handbook of the Birds of the World». Han fikk med sitt første bilde i bind 9, lansert i september 2009. Videre er han representert med fem bilder i bind 11, fem i bind 12, tolv i bind 13, tjuetre i bind 14, seks i bind 15 og ti i bind 16. Med 62 fotografier er han blant de tjue mest benyttede fotografene i oppslagsverket, som  fotografer har bidratt til.

Knutsen ble kåret til «Årets Fotograf 2007» i foreningen BioFoto, og i 2010 vant han «NM i Naturfoto», arrangert av månedsmagasinet «Villmarksliv».

## Referanser

 

 

 


## Eksterne lenker
* Ketil Knudsens hjemmeside
Bergen kulturskole

**Bergen kulturskole** er en kommunal kulturskole for barn og ungdom i Bergen kommune. Skolen tilbyr undervisning i musikk, dans, teater og visuelle kunstfag på en rekke skoler og kulturinstitusjoner rundt omkring i kommunen, i tilknytning til skoleverket og kulturlivet ellers. Til virksomheten hører også Barnas kulturhus.
Another Year

***Another Year*** er en britisk dramafilm fra 2010, skrevet og regissert av Mike Leigh, med Jim Broadbent, Lesley Manville og Ruth Sheen i hovedrollene.

## Handling
Filmen følger det eldre ekteparet Tom og Gerri (Broadbent og Sheen) gjennom et gjennomsnittsår. Paret er lykkelig sammen, og gjennom fire årstider får de besøk av venner, familie og kollegaer som alle er ulykkelige på en eller annen måte.

## Skuespillere
* Jim Broadbent som Tom Hepple.
* Ruth Sheen som Gerri Hepple.
* Lesley Manville som Mary Smith.
* Peter Wight som Ken.
* Oliver Maltman som Joe Hepple.
* David Bradley som Ronnie Hepple.
* Karina Fernandez som Katie
* Martin Savage som Carl Hepple.
* Michele Austin som Tanya.
* Philip Davis som Jack.
* Stuart McQuarrie som Tom's kollega.
* Imelda Staunton som Janet.

## Mottakelse
Filmen har blitt møtt med veldig positive kritikker. Per 19. januar har den en score på 91% på Rotten Tomatoes, med snittkarakter 8,2 av 10.

Norske anmeldere har også vært positive. *[[VG]]* ga filmen terningkast 5,
*[[Dagbladet]]* terningkast seks,
*[[Aftenposten]]* terningkast seks,
*[[Bergens Tidende]]* terningkast seks,
og *Adresseavisen* terningkast seks.

## Referanser

## Eksterne lenker
*
Gjerpen ungdomsskole

**Gjerpen ungdomsskole** er en ungdomsskole i Skien. Skolen ble startet opp i 1967 og påbygd og renovert i perioden 2004–2006. I dag har skolen rundt 360 elever som kommer fra Venstøp barneskole og Gjerpen barneskole.

## Rektorer

* Line Marie Refsdal - 2024

## Eksterne lenker
* Skolens hjemmeside
Skattefunn

:*Se [[SkatteFUNN]] for skattefradragsordningen beregnet på å øke næringslivets forsknings- og utviklingsinnsats.*
**Skattefunn** er en egen type depotfunn, det vil si gjenstander som er forsettlig gjemt i jorden, og åpenbart ikke er grav- eller boplassfunn. Skattefunnene skal inneholde verdifulle gjenstander, som oftest av edelmetall, og funnomstendighetene antyder ofte at funnet er deponert for å skulle hentes fram igjen. Eksempler på dette er gjerne at funnene ligger ved karakteristiske naturformasjoner, som store steiner og lignende. Dette er spesielt typisk for skattefunnene fra vikingtiden. Da opptrer også jernbarrefunnene, som tydeligvis er en egen variant av skattefunnene.

## Se også
* Hoenskatten
* Slemmedalskatten
* Sletnerfunnet
Skeie (selskap)

**Skeie Seating AS** er et norsk selskap som produserer fastmonterte stoler. Selskapet har sitt hovedkontor på Forus i Sandnes. 

## Historie
Skeie ble etablert i 1948 av Lars Skeie fra Kvelluren i Sandnes, Norge. Han startet sin virksomhet med å produsere institusjonsmøbler til skoler, sykehus, aldershjem og offentlige konserthus. Skeie har siden midten av 1990-tallet kun produsert fastmonterte stoler. Skeie AS eksporterer i dag primært til de europeiske land og USA, samt også mange leveranser til cruisebåter.    

I 2013 leverte Skeie stoler blant annet til fem saler i FN-bygningen i New York, deriblant Sikkerhetsrådet. Høsten 2013 var Skeie med på totalrenoveringen de syv salene i Berliner-kinoen Zoo Palast, der Filmfestivalen i Berlin blir avholdt.

## Eier og adm. direktør
* 1948 – 1989: Lars Skeie (Eier og Adm.dir.).
* 1989 – 1991: Sigurd Skeie (Eier og Adm.dir.).
* 1992 – 2009: Ståle Nilsen (Eier og Adm.dir.).
* 2009 – 2013: Karl B. Hatteland (Eier) & Bjørn Sirnes (Adm.dir.).
* 2013– 2014: Karl B. Hatteland (Eier) & Håvard Vetrhus (Adm.dir.).
* 2014 - Dato: Karl B. Hatteland (Eier og Adm.dir.).

## Utmerkelser
* Ving chair: 1995, Norsk designråd, Merket for God Design.
* Skeie|Soom: 2001, Norsk designråd, Merket for God Design.
* Skeie|Wave: 2010, Red Dot Design Award, Norsk designråd, Merke for god design, Nominert 2011 for *Designpreis Deutschland*.


Fil:Skeie Wave.jpg|Skeie Wave
Fil:Skeie Air.jpg|Skeie Air
Sjetne Idrettslag

**Sjetne Idrettslag** (stiftet i 1970) er et idrettslag fra Sjetnemarka i Trondheim. Klubben driver med allsidig barneidrett, fotball, ski, håndball, friidrett og innebandy. Lagets håndballavdeling spilte en tid i eliteserien i håndball for kvinner. Idrettslaget står sterkt i grenda, noe som har ført til dobbeltseier i Dagbladets "Klubben i mitt hjerte". I 2012 rykket A-laget i fotball for herrer opp i 5. divisjon.

## Fotball

Sjetnes A-lag i fotball spiller i 2014 i 5. divisjon avd 02, Trøndelag. Laget rykket opp i 2012-sesongen, med å score over 100 mål i sin avdeling.

## Kjente utøvere
*Kjersti Beck, tidligere håndballspiller
*Alexander Buchmann, tidligere håndballspiller
*Berit Digre, tidligere håndballspiller
*Annette Skotvoll, tidligere håndballspiller
*Vigdis Hårsaker, håndballspiller
*Martin Høyem, fotballspiller
*Vegard Samdahl, håndballspiller
*Jan Schmid, kombinertløper

*Robin Bjørnholm, fotballspiller

## Eksterne lenker
*
Frank Grillo

**Frank Grillo** (født 1965) er en amerikansk skuespiller.

Grillo er kanskje best kjent for sin rolle som Nick Savrinn i den første sesongen av TV-serien Prison Break. Han hadde også mindre roller i andre TV-programmer og filmer, inkludert Blind Justice og Battery Park. Han er også kjent for sin svært populære rolle som Hart Jessup på dramaserien Guiding Light som gikk på dagtid fra mai 1996 til mars 1999. Før dette spilte han i reklamefilmer for selskaper som American Express, Sure deodorant, og Miller Genuine Draft. Han er en livslang idrettsutøver, og han en vellykket fitness-modell, som har figurert i magasiner som «Mann og Trening» og «Mosjon og Helse» i slutten av 1980- og begynnelsen av 1990-tallet.

Han hadde også en gjesterolle som Jimmy i serien , i episoden «The Things Om Heroes» som ble sendt på amerikansk TV 28. november 2007. Grillo spilte hovedrollen i skrekkfilmen *Mother's Day* i rollen som Daniel Sohapi. I 2010, spilte han i ABCs drama-TV-serie *The Gates*. Han hadde også hovedrollen i filmen *Wheelman* som kom ut 20. oktober 2017. I tillegg til å spille Brock Rumlow i *Captain America: The Winter Soldier* og *Captain America: Civil War*.

## Filmer
(Ikke utfyllende).
* 1992 - The Mambo Kings
* 2002 - Minority Report
* 2009 - Pride and Glory
* 2010 - Edge of Darkness
* 2011 - Warrior
* 2012 - The Grey
* 2012 - End of Watch
* 2012 - Zero Dark Thirty
* 2013 - Disconnect
* 2013 - Gangster Squad 
* 2014 - Captain America: The Winter Soldier
* 2014 - The Purge: Anarchy
* 2016 - Captain America: Civil War
* 2016 - The Purge: Election Year
* 2017 - Wolf Warrior 2
* 2017 - Beyond Skyline
* 2019 - 
* 2019 - Black and Blue
* 2020 - Boss Level
* 2021 - Copshop

## Referanser


## Eksterne lenker
* 
* 
*
James Karen

**James Karen** (født Jacob Karnofsky 28. november 1923 i Wilkes-Barre i Nord-Pennsylvania, død 23. oktober 2018) var en amerikansk skuespiller.

Han opptrådte flere ganger på film og fjernsyn og på teateroppsetninger på Broadway. Han debuterte som profesjonell skuespiller for første gang i 1965 med sine prestasjoner i filmene *Frankenstein Meets the Space Monster* og *Film*. I 1970 spilte han mot Arnold Schwarzenegger i filmen *[[Hercules in New York]]*.

James Karen var sønn av de russiskfødte jødiske immigrantene Mae (født Freed) og Joseph H. Karnofsky, som var produsent og forhandler. Som ung mann ble James oppfordret til å bli skuespiller av den amerikanske kongressmannen Daniel J. Flood, som var en amatørutøver selv, og rekrutterte ham til en produksjon på Little Theatre i Wilkes-Barre. Han gikk på Neighborhood Playhouse School of the Theatre i New York. Hans store gjennombrudd kom da han ble bedt om å delta på den opprinnelige Broadway-produksjonen av *A Streetcar Named Desire*.

På TV spilte han dr. Burke på *As the World Turns* og han var den opprinnelige Lincoln Tyler på *All My Children*. Han er kjent for sin faste rolle i TV-serien *Eight Is Enough*. Han er også kjent på østkysten for hans 20 år som TV- og radiotalsmann for Pathmark-supermarkedkjeden. Han var også med i *Golden Girls* som en potensiell kjæreste for Dorothy.

Hans filmer inkluderer *Poltergeist* (1982), *The Return of the Living Dead* (1985), *Wall Street* (1987), og i 2006 var han på rollelisten til *The Pursuit of Happyness*. Han var for en periode gift med Susan Reed, som var tidligere skuespiller og folkesanger. De skilte lag, og han giftet seg senere med Alba Francesca.

## Referanser


## Eksterne lenker
*
Mauricio Espinosa

**Mauricio Espinosa** (født 6. mai 1972) er en uruguayansk fotballdommer som deltok i VM i fotball 2010.

## VM i fotball 2010

Under VM 2010 var Espinosa assistentdommer i følgende kamper: 
* Gruppe D:  vs  
* Gruppe E:  vs  
* Gruppe G:  vs 
* 8-delsfinale:  vs
Pam Ferris

**Pamela E. Ferris** (født 11. mai 1948 i Hannover i Niedersachsen i Tyskland) er en tysk-født walisisk skuespiller. 

Ferris spilte den moderlige Ma Larkin i ITV-serien *The Darling Buds ([[Livet med Larkins]])*, som gikk på TV fra 1991 til 1993. Fra 2003 til 2006 spilte hun Laura Timian i *Rosemary & Thyme*. Hun hadde også rollen som Miss Trunchbull i filmen *Matilda* og som den overvektige tante Marge i Harry Potter og fangen fra Azkaban.

Ferris tilbrakte sin barndom i Aberkenfig-området, i nærheten av Bridgend i Wales. Hennes far, Fred Ferris, var en politimann, og hennes mor, Ann Perkins, jobbet i familiens bakeri-business. Hennes familie utvandret til New Zealand da hun var tretten år. Ferris kom tilbake til Storbritannia i begynnelsen av tyveårene. I 1986 giftet hun seg med skuespilleren Roger Frost. Ferris utførte flere oppsetninger ved hennes yngre år på Mercury Theatre i Auckland, og senere sammen med ulike regionale selskaper i Storbritannia.

Hennes karriere i teatret har inkludert roller hos Royal Court Theatre og National Theatre-produksjoner. I 2007 spilte hun rollen som Phoebe Rice i en kritikerrost gjenoppliving av John Osbourne's The Entertainer på Londons Old Vic Theatre. I 2008 spilte hun fru General i BBCs tilpasning av Charles Dickens romanen Little Dorrit. I 2009 opptrådte hun i serien av BBC-dramakomedien Gavin og Stacey. I 2010 gjorde hun en gjesteopptreden i situasjonskomedien Grandma's House.

## Referanser


## Eksterne lenker
*
Four Lions

***Four Lions*** er en britisk sort komedie regissert av satiremakeren Chris Morris, og skrevet av Morris, Jesse Armstrong og Sam Bain. Filmen følger en gruppe jihadister i Sheffield i Storbritannia.

## Handling
Handlingen følger fire muslimer som har blitt radikale og bestemt seg for å bli selvmordsbombere. To i gruppen, Omar (Riz Ahmed) og Waj (Kayvan Novak), drar på terrorist-trening i Pakistan, mens Barry (Nigel Lindsay) og Faisal (Adeel Akhtar) blir igjen i Sheffield (der Faisal utforsker bruken av kråker som bombere).

Etter at de første kommer tilbake, bestemmer de seg for å sprenge seg selv under London Marathon utkledd som veldedighetsløpere, og vi får se hvordan utføringen av planen deres utvikler seg i feil retning.

## Skuespillere
* Riz Ahmed som Omar, en sikkerhetsvakt
* Kayvan Novak som Waj, Omars fetter
* Nigel Lindsay som Barry / Azzam Al-Britani. Grunnlegger av Islamic State of Tinsley
* Adeel Akhtar som Faisal. Et naivt medlem av gjengen, som stoler på Barry.
* Arsher Ali som Hassan Malik, en rapper
* Craig Parkinson som Matt. En sikkerhetsvakt, og Omars medarbeider
* Preeya Kalidas som Sofia, Omars kone, og sykepleier
* Julia Davis som Alice
* Benedict Cumberbatch som Ed, en forhandler
* Alex Macqueen som Malcolm Storge
* Kevin Eldon som en snikskytter
* Darren Boyd som en snikskytter
* Mohammad Aqil som Mahmood, Omars unge sønn
* Wazim Takir som Ahmed, Omars konservative bror, en pasifist
* William El-Gardi som Khalid

## Mottakelse
Filmen ble godt mottatt av kritikerne og har fått 81% på Rotten Tomatoes.

I Norge var kritikkene blandete, men mest positive. VG ga terningkast to, Dagbladet terningkast fire, Aftenposten terningkast fem og Adresseavisen terningkast fire.

## Referanser

## Eksterne lenker
* 
*
David Cross

**David Cross** (født 4. april 1964 i Atlanta i Georgia) er en amerikansk skuespiller, forfatter og standup-komiker som er kjent for sitt arbeid på HBOs komiserie *Mr. Show* og for sin rolle som Tobias Funke i den amerikanske TV-serien *[[Arrested Development]]*.

Cross har en fast rolle i Fox-sitcom *Running Wilde*.

## Liv og virke
Davids far er opprinnelig fra Leeds i England. Seks måneder etter hans fødsel flyttet familien til Florida. Etter flere flyttinger til New York og Connecticut, bosatte familien seg i Roswell i Georgia, der Cross bodde i nesten et tiår. Hans far var ofte fraværende, og hans familie var fattig. Cross og hans familie ble kastet ut fra hjemmet sitt mens han bodde i Georgia fordi foreldrene ikke kunne betale alle regningene. Han har to søstre, og hans yngste søsken gikk inn og ut av fengsel i løpet av deres yngre år.

Han ble utdannet ved Northside High School of Performing Arts (nå North Atlanta High School), og tok eksamen derfra i 1982. Cross ble valgt til kasserer for hans senior klasse og ble kåret til «mest humoristiske» av sine klassekamerater. Cross begynte å opptre som stand-up komedie etter at han ble uteksaminert fra high school, etter at han hadde reist til New York. Han manglet en plan med hva han ville gjøre med livet sitt. Han drev mye rundt, og arbeidet for en kort periode for diverse selskaper fra Long Island, og senere begynte han på Emerson College i Boston. Han ville ut fra College etter bare ett semester, men i løpet av sin tid der han oppdaget han to nye favoritt-ting å bruke tiden på: festing og komedie.

## Filmografi
* 1997 Men in Black
* 2002 Men in Black II
* 2004 Evig solskinn i et plettfritt sinn
* 2006 She’s the Man
* 2006 Nysgjerrige Nils
* 2007 Alvin og gjengen 2
* 2007 I’m Not There
* 2007 Alvin og gjengen
* 2008 Kung Fu Panda
* 2010 Megahjerne
* 2011 Alvin og gjengen 3
* 2011 Scary movie 2
* 2011 Kung Fu Panda 2
* 2013 Kill Your Darlings
* 2015 Pitch Perfect 2
* 2016 Kung Fu Panda 3
* 2017 The Post

## Referanser


## Eksterne lenker
* 
*
Haute cuisine

**La haute cuisine** eller *grande cuisine* (av fransk *haute* i betydningen «øvre» eller «høyeste» og *cuisine* som betyr «kjøkken» og «kokekunst») er idag et internasjonalt anvendt begrep for utmerket mat og henspiller hovedsakelig til retter som serveres i restauranter. Begrepet ble skapt i Frankrike på 1600-tallet. 

I den vestlige verden er det franske kjøkken lenge ansett for å ha en fremstående posisjon. Idag kommer et stort antall gastronomiske uttrykk fra det franske språket.
## Eksterne lenker
* Haute Cuisine i Wiktionary